Rocco de Villiers se reis na net die mooiste musiek het hom by verskeie plekke laat vertoef. Hy probeer met al sy musiek, en veral die nuwe versameling van geestelike musiek, die seer en lelik van daar buite net so ’n tikkie mooier maak. Dit sluit in Jerusalem, Heilig, heilig, heilig, Amazing Grace, Blye versekering, Ave Maria, Glory, Glory Hallelujah, die mooie Stille nag en immergroen geestelike treffers soos Hoe groot is U, Wat ’n vriend het ons in Jesus en natuurlik die Onse Vader. Musiek vir die hart en siel in ’n tyd waar die wêreld smag na mooi. Op klavier, orrel, viool en doedelsak speel Rocco en geselskap die bekende ou gesange met ’n nuwe baadjie, maar met die eeue oue betekenis en boodskap.